Taxandria juniperina

Ti Taxandria juniperina kadawyan nga ammo iti Ingles iti wattie, native cedar, Warren River cedar wenno juniper myrtle ket ti sebbangan ti kayo nga agtubo iti abagatan a laud a suli ti Akinlaud nga Australia. Daytoy a mula ket dati a naidasig a kas Agonis juniperina ngem paset itan iti henero ti Taxandria.
Dagiti tattao a Noongar ket ammoda ti kayo a kas watti.

 Deskripsion 
Kaaduan a mabirukan ti Taxandria juniperina kas maysa a nalinteg a kayo wenno bassit a mula a kadawyan nga agtubo iti basbassit ngem  kas maysa a nasamek a bassit a mula ngem mabalin nga agtubo aginggana iti  iti patneng nga enbironmentona. Daytoy ket addaan iti linabag a kayumanggi nga ukis ti kayo a napusasaw a nalabbasit iti maris iti baba. Daytoy ket agtubo a kas nasamek a bassit a mula iti espasio wenno natayag a nalinteg a kayo no parte daytoy iti pagtubuan dagiti nasamek a babassit a mula. No masugatan dagiti ubing a bulong ken ungkay, makaiyaonda iti nagasang ayamuom a banglo a pakailasinan ti mula a kameng iti pamilia ti Myrtaceae. Daytoy ket asideg a kabagian ti Leptospermum.
Ti kayo ket addaan iti kankanayon a berde a bulong nga addaan kadagiti akikid unay a bulong, kadawyanda a 7–13 mm iti kaatiddog ken 0.3–1.5 mm iti kaakaba. Agsabong ti T. juniperina iti pagbaetan ti Pebrero aginggana iti Nobiembre ken maipalawag a kas dagiti nakatakder a marapuraw a tirad. Ti tunggal maysa a sabong ket puraw nga agraman bassit iti derosas, 5 mm iti diametro.
Mailasin ti sebbangan kadagiti sabali a kameng iti henero babaen ti ugalina kas kayo ken dagiti bulong a kadawyan a  iti kaatiddog ken kadawyan a nadalumpinas aginggana iti bakkug ken natambukor iti baba. Daytoy ket addaan pay kadagiti awan dutdotna a sepalo.

 Pannakaiwarwaras ken habitat 
Mabirukan ti Taxandria juniperina kadagiti pirgis ti aplaya iti abagatan laud a suli ti Akinlaud nga Australia manipud iti Busselton nga agpaabagatan aginggana iti Augusta aginggana iti Waychinicup iti daya bassit ti Albany. Agkaykayat ti kayo kadagiti igid ti basaen iti panaglalam-ek wenno dagiti permanente a kalugnakan wenno dagiti dalana ti danum, ngem agtubo met kadagiti nadumaduma a kita ti daga.

 Pannakaidasig 
Immuna a pormal nga impalawag babaen ti botaniko a ni Johannes Conrad Schauer idi 1844 kas parte ti  obra ni Johann Georg Christian Lehmann iti Plantae Preissianae. Ti mula ket kanungpalan manen a naidasig iti Taxandria juniperina iti maysa a rebision babaen da Wheeler ken Marchant idi 2007 iti baro a henero iti Taxandria.

 Dagiti nagibasaran 

juniperina
Kategoria:Kaykayo ti Australia